ଜାନ‌କୀ ସବେଶ

ଜାନ‌କୀ ସବେଶ ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସେ ମୁଖ୍ୟତଃ ତେଲୁଗୁ ଏବଂ ତାମିଲ କଥାଚିତ୍ରରେ ଅଭିନୟ କରନ୍ତି । ସେ ତାଙ୍କ ଚଳଚ୍ଚିତ୍ରମାନଙ୍କରେ ମୁଖ୍ୟତଃ ମାଆ ଭୂମିକାରେ ଅଭିନୟ କରିନ୍ତି ।

ପ୍ରାରମ୍ଭିକ ଜୀବନ
ଜାନ‌କୀ କର୍ଣ୍ଣାଟକର ବାଙ୍ଗାଲୋରଠାରେ ଜନ୍ମଗ୍ରହଣ କରିଥିଲେ । ସେ ତାଙ୍କର ବିଦ୍ୟାଳୟ ଶିକ୍ଷା ନୂଆ ଦିଲ୍ଲୀରୁ ଶେଷ କରିଥିଲେ । ପରେ ପରେ ସେ ଦିଲ୍ଲୀର ଜମିଆ ମିଲ୍ଲିଆରୁ ରାଜନୈତିକ ବିଜ୍ଞାନରେ ସ୍ନାତକ ଏବଂ ମାସ୍ କମୁନିକେସନ୍‌ରେ ମାଷ୍ଟର ଡିଗ୍ରୀ ହାସଲ କରିଥିଲେ । 

ଅଭିନୟ ଜୀବନ
୧୯୯୧ ମସିହାରେ ଜାନ‌କୀ ଏକ ଡକୁମେଣ୍ଟାରୀ ଚଳଚ୍ଚିତ୍ରରେ ସ‌ହକାରୀ ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ରାଜୀବ ଗାନ୍ଧୀଙ୍କ ଉପରେ ନିର୍ମିତ ହୋଇଥିବା ଏହି ଡକୁମେଣ୍ଟରୀ ଚଳଚ୍ଚିତ୍ରର ନାମ ହେଉଛି India's Rajiv । ଏହାପରେ ୧୯୯୭ରେ ପ୍ରଭୁ ଦେବା, ଅରବିନ୍ଦ ସ୍ୱାମୀ ଏବଂ ହିନ୍ଦୀ କଥାଚିତ୍ର ଅଭିନେତ୍ରୀ କାଜଲଙ୍କ ଅଭିନୀତ ତାମିଲ ଚଳଚ୍ଚିତ୍ର ମିନ୍ସର କନୁଭାରେ ପ୍ରଥମ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ସେ ଜଣେ ନନ୍ ଭୂମିକାରେ ଅଭିନୟ କରିଥିଲେ । ଏହା ପରେ ପରେ ସେ ଐଶ୍ୱର୍ଯ୍ୟା ରାୟଙ୍କ ମାଆ ଭୂମିକାରେ ଅନ୍ୟ ଏକ ତାମିଲ ଚଳଚ୍ଚିତ୍ର ଜିନ୍ସରେ ଅଭିନୟ କରିଥିଲେ । ତା ପରଠାରୁ ସେ ପ୍ରାୟତଃ ନାୟକ ନାୟିକାମାନଙ୍କର ମାଆ ଭୂମିକାରେ ଅଭିନୟ କରିଛନ୍ତି । ଜାନ‌କୀ ପାଖାପାଖି ୨୫ରୁ ଅଧିକ ଚଳଚ୍ଚିତ୍ରରେ ଅଭିନୟ କରିଛନ୍ତି । ସୂର୍ଯ୍ୟ ଶିବକୁମାରଙ୍କର ଅଭିନୀତ ଚଳଚ୍ଚିତ୍ର ସିଙ୍ଘମର ତିନୋଟିଯାକ ସଂସ୍କରଣରେ ସେ ନାୟିକାଙ୍କର ମାଆ ଭାବରେ ଏକ ବିଶେଷ ପରିଚୟ ପାଇଥିଲେ । ସେ ୟୁଟ୍ୟୁବ୍‌ରେ "Black Sheep" ନାମକ ଏକ ଧାରାବାହିକରେ ମଧ୍ୟ ଅଭିନୟ କରିଛନ୍ତି ।

ଜାନ‌କୀ ମଧ୍ୟ ଫେସବୁକରେ "Golpo - Tales Unlimited" ନାମକ ଗୋଟିଏ ପୃଷ୍ଠାରେ କିଛି ଗପ ଲେଖି ଅପଲୋଡ଼ କରନ୍ତି । ଏହି ପୃଷ୍ଠାଟିର ଶୀର୍ଷକର ଅର୍ଥ ଓଡ଼ିଆରେ ହେଉଛି ଗଳ୍ପ । ଏହା ହେଉଛ ଏକ ବଙ୍ଗାଳୀ ଶବ୍ଦ । ତାଙ୍କର ଏହି ଲେଖାଗୁଡ଼ିକ ମଧ୍ୟରେ ଗୀତ, କାହାଣୀ ଏବଂ କିଛି ସାମାଜିକ କଥାକୁ ନେଇ ବର୍ଣ୍ଣିତ ହୋଇଥାଏ । 

ଅଭିନୀତ କଥାଚିତ୍ର
 ବର୍ଷ ଚଳଚ୍ଚିତ୍ର   ଭୂମିକା  ଭାଷା ୧୯୯୭  Minsaara Kanavu  ନନ୍  ତାମିଲ  ୧୯୯୮  Jeans  ମଧୁମିତାର ମାଆ  ତାମିଲ ୧୯୯୯  Jodi  ଅତିଥି କଳାକାର  ତାମିଲ ୨୦୦୧  Kushi  ଜେନିଫରର ମାଆ   ତାମିଲ ୨୦୦୧  Kushi  ସିଦ୍ଧାର୍ଥର ମାଆ  ତେଲୁଗୁ Minnale  ରାଜିବ ସାମୁଏଲର ମାଆ  ତାମିଲ Poovellam Un Vasam  ଚିନ୍ନାର ମାଆ  ତାମିଲ ୨୦୦୨  Run  ଶିବାର ମାଆ   ତାମିଲ ୨୦୦୩  Boys  ରେଣୁକା  ତାମିଲ Enakku 20 Unakku 18  ଅତିଥି କଳାକାର  ତାମିଲ Nee Manasu Naaku Telusu  ଅତିଥି କଳାକାର  ତେଲୁଗୁ ୨୦୦୪  Ghilli  ଶ୍ରବଣର ମାଆ  ତାମିଲ Vaanam Vasappadum  ପୁଙ୍ଗକୋଥାଇର ମାଆ  ତାମିଲ ୨୦୦୬  Vettaiyaadu Vilaiyaadu  ଜାନ‌କୀ  ତାମିଲ ୨୦୦୭  Shankar Dada Zindabad  ସାଦାର ମାଆ  ତେଲୁଗୁ ୨୦୦୮  Dhaam Dhoom   ତାମିଲ ୨୦୦୯  Ayan   ତାମିଲ ୨୦୧୦  Singam  କାବ୍ୟାର ମାଆ  ତାମିଲ Maro Charitra   ତେଲୁଗୁ ୨୦୧୧  Nootrenbadhu  ଆନ୍ନାଲକ୍ଷ୍ମୀ  ତାମିଲ 180 Rules  ଅର୍ଣ୍ଣପୂର୍ଣ୍ଣା  ତେଲୁଗୁ ୨୦୧୨  Billa 2  ଡେଭିଡ୍‌ର ଭଉଣୀ  ତାମିଲ ୨୦୧୩  Singam 2  କାବ୍ୟାର ମାଆ  ତାମିଲ ୨୦୧୪  Poojai  ଦିବ୍ୟାର ମାଆ  ତାମିଲ ୨୦୧୭  Si3  କାବ୍ୟାର ମାଆ  ତାମିଲ

ଆଧାର

ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ